
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


9 Φεβρουάριου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 359 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Τοποθέτηση οπλίτη πτυχιούχου Ιατρικής στο Πε¬ 
ριφερειακό Ιατρείο νήσου Ερεικούσας. 

2 Μεταβίβαση αρμοδιοτήτων στον Ειδικό Γραμ¬ 
ματέα του Εθνικού Τυπογραφείου και του δικαι¬ 
ώματος να υπογράφουν «Με εντολή Υπουργού» 
στους Προϊσταμένους Οργανικών Μονάδων του 
Εθνικού Τ υπογραφείου. 


ΑΠΟΦΑΣΕΙΣ 

Αριθμ. Φ. 400/23/4909 13/Σ. 235 (1) 

Τοποθέτηση οπλίτη πτυχιούχου Ιατρικής στο 

Περιφερειακό Ιατρείο νήσου Ερεικούσας. 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ - ΥΓΕΙΑΣ 

Έχοντας υπόψη: 

1. Τις διατάξεις: 

α.Του άρθρου 8 του ν. 4361/2016 (Α' 251) «Μεταθέσεις 
Οπλιτών κ.τ.λ. θέματα ΥΠΕΘΑ» (Α' 10), όπως ισχύει. 

β.Του ν. 3421/2005 «Περί στρατολογίας των Ελλήνων 
και άλλες διατάξεις» (Α' 302), όπως ισχύει. 

γ. Του π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 116). 

2. Την υπ' αριθμ. Υ24/06 Οκτ 2015 απόφαση Πρωθυ¬ 
πουργού «Ανάθεση Αρμοδιοτήτων στον Αναπληρωτή 
Υπουργό ΕθνικήςΆμυναςΔημήτριο Βίτσα, Ανάθεση Αρ¬ 
μοδιοτήτων στον Αναπληρωτή Υπουργό Υγείας Παύλο 
Πολάκη» (Β' 2144). 

3. Το με ΑΠ: 4623/08 Δεκ 16 έγγραφο του Υπουργείου 
Υγείας, αποφασίζουμε: 

1 .Την τοποθέτηση, για την κάλυψη αναγκών, στο Πε¬ 
ριφερειακό Ιατρείο νήσου Ερεικούσας, 6ης Υγειονομικής 
Περιφέρειας, του Στρ (ΥΓ) Δήμα Οδυσσέα του Θωμά, 
ΣΑ: 126/000187/08 2016 Δ' ΕΣΣΟ και ειδικότητας «ΙΑΕ», 
μέχρι 04 Απριλίου 2017. 

2. Το χρονικό διάστημα της εκπλήρωσης στρατεύσι¬ 
μης στρατιωτικής υποχρέωσης του ανωτέρω στο Περι¬ 
φερειακό Ιατρείο νήσου Ερεικούσας, αναγνωρίζεται ως 


χρόνος εκπλήρωσης και της υποχρέωσης της υπηρεσίας 
υπαίθρου. 

3. Ο ανωτέρω οπλίτης δικαιούται, πλέον της προβλε- 
πόμενης αμοιβής από το Υπουργείο Εθνικής Άμυνας, τις 
οριζόμενες από το Υπουργείο Υγείας μηνιαίες αποδοχές 
των ιατρών υπηρεσίας υπαίθρου και την αποζημίωση 
για τις πραγματοποιηθείσες εφημερίες, το οποίο και τις 
καταβάλλει από τις εγγεγραμμένες στον προϋπολογισμό 
του πιστώσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιανουάριου 2017 

Οι Αναπληρωτές Υπουργοί 

Εθνικής Άμυνας Υγείας 

ΔΗΜΗΤΡΙΟΣ ΒΙΤΣΑΣ ΠΑΥΛΟΣ ΠΟΛΑΚΗΣ 


Αριθμ. Γ8936 _ (2) 

Μεταβίβαση αρμοδιοτήτων στον Ειδικό Γραμ¬ 
ματέα του Εθνικού Τυπογραφείου και του δικαι¬ 
ώματος να υπογράφουν «Με εντολή Υπουργού» 
στους Προϊσταμένους Οργανικών Μονάδων του 
Εθνικού Τ υπογραφείου. 

Η ΥΠΟΥΡΓΟΣ 

ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις: 

α) των άρθρων 54 και 90 του Κώδικα Νομοθεσί¬ 
ας για την κυβέρνηση και τα κυβερνητικά όργανα 
που κυρώθηκε με το άρθρο πρώτο του π.δ. 63/2005 
(ΦΕΚ 98/Α/2005), 

β) του άρθρου 9 του Κώδικα Διοικητικής Διαδικασί¬ 
ας, που κυρώθηκε με το άρθρο πρώτο του ν. 2690/1999 
(ΦΕΚ 45/Α/1999), 

γ) του άρθρου 20 του ν. 1400/1983 «Τροποποίη¬ 
ση και συμπλήρωση υπαλληλικών διατάξεων» (ΦΕΚ 
126/Α/1983), 

δ) της παρ. 4 του άρθρου 7 του ν. 1943/1991 «Εκσυγ¬ 
χρονισμός της Οργάνωσης και Λειτουργίας της Δημόσιας 
Διοίκησης κ.λπ.» (ΦΕΚ 50/Α/1991), 

ε) του ν. 3528/2007 «Κώδικας Δημοσίων Πολιτικών 
Διοικητικών Υπαλλήλων και Υπαλλήλων Ν.Π.Δ.Δ.» (ΦΕΚ 
26/Α/2007), 

στ) του π.δ. 125/2016 «Διορισμός Υπουργών, Ανα¬ 
πληρωτών Υπουργών και Υφυπουργών» (ΦΕΚ 210/Α/ 
5-11-2016), 

ζ) του π.δ. 123/2016 «Ανασύσταση και μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση του Υπουργείου 
Τουρισμού, σύσταση Υπουργείου Μεταναστευτικής Πο¬ 
λιτικής και Υπουργείου Ψηφιακής Πολιτικής,Τηλεπικοι¬ 
νωνιών και Ενημέρωσης, μετονομασία Υπουργείων Εσω¬ 
τερικών και Διοικητικής Ανασυγκρότησης, Οικονομίας, 
Ανάπτυξης και Τουρισμού και Υποδομών, Μεταφορών 
και Δικτύων.» (ΦΕΚ 208/Α/2016), 

η) του άρθρου 1 του ν. 3895/2010 «Κατάργηση και συγ¬ 
χώνευση υπηρεσιών, οργανισμών και φορέων του δημο¬ 
σίου τομέα» (ΦΕΚ 206/Α/8-12-2010) και του π.δ. 188/1996 
«Οργανισμός Εθνικού Τυπογραφείου» (ΦΕΚ 146/Α/1996), 
όπως τροποποιήθηκε με τα π.δ. 13/2005 (ΦΕΚ 11/ 
Α/2005), π.δ. 26/2005 (ΦΕΚ 43/Α/2005), π.δ. 137/2009 
(ΦΕΚ 184/Α/2009) και τις ΔΙΔΚ/Φ. 1.2/27010 (ΠΕ)/ 
27-12-2011 (ΦΕΚ 3151 /Β/30-12-2011), ΔΙΔΚ/Φ.1.2/26847 
(ΠΕ)/4-5-2012 (ΦΕΚ 1519/Β/4-5-2012) και ΔΙΔΚ/Φ.12/οικ. 
22570/13-8-2013 (ΦΕΚ 2039/Β/22-8-2013) υπουργικές 
αποφάσεις, 

θ) του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα» (ΦΕΚ 98/Α/2005) και το γεγονός ότι από την 
παρούσα απόφαση δεν προκαλείται δαπάνη εις βάρος 
του κρατικού προϋπολογισμού. 

2. Την υπ'αριθμ. 4385/13-2-2015 (ΦΕΚ 79/τ.Υ.Ο.Δ.Δ./ 
27-2-2015) απόφαση του Πρωθυπουργού και του 
Υπουργού Εσωτερικών και Διοικητικής Ανασυγκρότη¬ 
σης «Διορισμός του Ειδικού Γραμματέα του Εθνικού 
Τυπογραφείου». 

3. Την ανάγκη της εύρυθμης και αποδοτικής λειτουρ¬ 
γίας του Εθνικού Τυπογραφείου, αποφασίζουμε: 

Άρθρο 1 

Μεταβιβάζουμε στον Ειδικό Γραμματέα του Εθνικού 
Τυπογραφείου την άσκηση αρμοδιοτήτων, στα παρα¬ 
κάτω θέματα: 

Α. Θέματα Κατάστασης Προσωπικού: 

1. Πράξεις διορισμού και πρόσληψηςτου κάθε φύσης 
και σχέσης εργασίας προσωπικού. 

2. Πράξεις απόσπασης και μετάταξης του κάθε φύσης 
και σχέσης εργασίας προσωπικού. 

3. Πράξεις τοποθέτησης του κάθε φύσης και σχέσης 
εργασίας προσωπικού, περιλαμβανομένων και των το¬ 
ποθετήσεων Προϊσταμένων οργανικών μονάδων. 

4. Αποφάσεις κατανομής θέσεων προσωπικού, ανά 
κατηγορία, κλάδο και ειδικότητα, σε οργανικές μονάδες 
του Εθνικού Τυπογραφείου, σύμφωνα με τις διατάξεις 
του πρώτου εδαφίου της παρ. 4 του άρθρου 54 του 
ν. 4178/2013 (Α' 174) όπως κάθε φορά ισχύει, τις ετήσιες 
απολογιστικές εκθέσεις και τις αποφάσεις στοχοθεσίας 
του Εθνικού Τυπογραφείου. 


5. Σύσταση-συγκρότηση, ορισμό μελών και γραμ¬ 
ματέων όλων των συλλογικών οργάνων αρμοδιότητας 
Εθνικού Τυπογραφείου, συμπεριλαμβανομένων και των 
επιτροπών των πρόχειρων διαγωνισμών. 

6. Συγκρότηση συνεργείου υπερωριακής εργασίας 
υπαλλήλων με οποιαδήποτε σχέση εργασίας. 

7. Ερωτήματα στο Νομικό Συμβούλιο του Κράτους. 

8. Έκδοση προκηρύξεων για πλήρωση κενών οργα¬ 
νικών θέσεων. 

9. Ερωτήματα προς το Υπηρεσιακό Συμβούλιο για θέ¬ 
ματα υπηρεσιακής κατάστασης των Προϊσταμένων Δι¬ 
ευθύνσεων, καθώς και ερωτήματα που αφορούν άδειες 
υπηρεσιακής εκπαίδευσης. 

10. Ερωτήματα στο Υπηρεσιακό Συμβούλιο για επιλο¬ 
γές Προϊσταμένων Τμημάτων και Διευθύνσεων. 

11. Κύρωση πινάκων προακτέων. 

12. Πράξεις με τις οποίες τίθενται υπάλληλοι σε αργία 
ή διαθεσιμότητα μετά από απόφαση του Υπηρεσιακού 
Συμβουλίου. 

13. Αποφάσεις μετακίνησης σύμφωνα με το άρθρο 66 
του ν. 3528/2007 (υπηρεσιακές μεταβολές) των Προϊστα¬ 
μένων Διευθύνσεων ή Τμημάτων και των υπαλλήλων με 
οποιαδήποτε σχέση εργασίας. 

14. Έγκριση χορήγησης κανονικών αδειών και λοιπών 
αδειών με ή χωρίς αποδοχές Προϊσταμένων Διευθύν¬ 
σεων. 

15. Αποφάσεις χορήγησης ή ανάκλησης αδειών υπη¬ 
ρεσιακής εκπαίδευσης, αποφάσεις χορήγησης άδειας για 
άσκηση ιδιωτικού έργου, με ή χωρίς αμοιβή, αποφάσεις 
χορήγησης αδειών άνευ αποδοχών, σε υπαλλήλους με 
οποιαδήποτε σχέση εργασίας, οι οποίες εκδίδονται μετά 
από γνώμη - απλή, σύμφωνη ή ειδικώς αιτιολογημένη- 
του Υπηρεσιακού Συμβουλίου. 

16. Πράξεις χορήγησης άδειας για την αποστολή υπαλ¬ 
λήλων του Εθνικού Τυπογραφείου στο εσωτερικό ή στο 
εξωτερικό για υπηρεσιακούς λόγους. 

17. Ορισμός υπαλλήλων με οποιαδήποτε σχέση ερ¬ 
γασίας για παρακολούθηση, χωρίς εκπαιδευτική άδεια, 
συνεδρίων, σεμιναρίων και εκπαιδευτικών προγραμμά¬ 
των εσωτερικού. 

18. Υπόδειξη υπαλλήλων ως εκπροσώπων σε συλ¬ 
λογικά όργανα και άλλων φορέων και ορισμό τους για 
συμμετοχή σε συνέδρια, διημερίδες, ημερίδες και επι¬ 
μορφωτικά προγράμματα (σεμινάρια) στο εσωτερικό ή 
στο εξωτερικό. 

19. Αποφάσεις που αφορούν τη διενέργεια προγραμ¬ 
μάτων επιμόρφωσης, ειδίκευσης και εισαγωγικής εκ¬ 
παίδευσης. 

20. Θέματα κατάστασης προσωπικού εξαιρουμένων 
εκείνων που με την παρούσα μεταβιβάζονται σε υφι¬ 
στάμενα ιεραρχικά όργανα. 

Β. Θέματα Οικονομικής Διαχείρισης 

1. Αποφάσεις εγγραφής ή αύξησης πιστώσεων με 
ισόποση μείωση άλλων πιστώσεων του αυτού ειδικού 
φορέα και υποκατηγορίας από το ποσό των εξήντα χι¬ 
λιάδων και ενός λεπτού του ευρώ (60.000,01 €) έως το 
ποσό των οκτακόσιων χιλιάδων ευρώ (800.000,00 €) για 
κάθε περίπτωση. 

2. Αποφάσεις για μεταφορά πιστώσεων εντός των 
μειζόνων κατηγοριών του αυτού ειδικού Φορέα από το 
ποσό των εξήντα χιλιάδων και ενός λεπτού του ευρώ 
(60.000,01 €) έως το ποσό των οκτακόσιων χιλιάδων 
ευρώ (800.000,00 €) για κάθε περίπτωση. 

3. Αποφάσεις για μεταφορά πιστώσεων σε άλλους φο¬ 
ρείς για την κάλυψη δαπανών που πραγματοποιούνται 
για λογαριασμό του ίδιου φορέα από το ποσό των εξήντα 
χιλιάδων και ενός λεπτού του ευρώ (60.000,01 €) έως το 
ποσό των οκτακόσιων χιλιάδων ευρώ (800.000,00 €) για 
κάθε περίπτωση. 

4. Αποφάσεις κατανομής πιστώσεων του προϋπολογι¬ 
σμού στους επιμέρους κωδικούς αριθμούς εξόδων (ΚΑΕ) 
σύμφωνα με τα ανώτατα δεσμευτικά όρια των δαπανών 
κατά μείζονα κατηγορία του Κρατικού Προϋπολογισμού. 

5. Προτάσεις εγγραφής πιστώσεων από το αποθεματικό. 

6. Αιτήματα και αποφάσεις αναλήψεων πιστώσεων σε 
βάρος του τακτικού προϋπολογισμού του αυτού ειδικού 
φορέα, από το ποσό των εξήντα χιλιάδων και ενός λε¬ 
πτού του ευρώ (60.000,01 €) έως το ποσό των οκτακό¬ 
σιων χιλιάδων ευρώ (800.000,00 €) για κάθε περίπτωση. 

7. Προτάσεις προς το Γενικό Λογιστήριο του Κράτους 
(Γ.Λ.Κ.) για μεταφορά πιστώσεων μεταξύ μειζόνων κατη¬ 
γοριών του αυτού ειδικού φορέα από το ποσό των εξή¬ 
ντα χιλιάδων και ενός λεπτού του ευρώ (60.000,01 €) έως 
το ποσό των οκτακόσιων χιλιάδων ευρώ (800.000,00 €) 
για κάθε περίπτωση. 

8. Προτάσεις προς το Γενικό Λογιστήριο του Κράτους 
(Γ.Λ.Κ.) για διάθεση πιστώσεων από τις πιστώσεις του 
Γ.Λ.Κ. από το ποσό των εξήντα χιλιάδων και ενός λεπτού 
του ευρώ (60.000,01 €) έως το ποσό των οκτακόσιων 
χιλιάδων ευρώ (800.000,00 €) για κάθε περίπτωση. 

9. Αποφάσεις και εντολές που αφορούν δαπάνες, 
εγκρίσεις, προκηρύξεις δημοσίων διαγωνισμών απο¬ 
φάσεις κατακύρωσης αποτελεσμάτων διαγωνισμών και 
συμβάσεις καθώς και κάθε σχετικό με το θέμα έγγραφο ή 
απόφαση στις περιπτώσεις που η σχετική δαπάνη υπερ¬ 
βαίνει το ποσό των εξήντα χιλιάδων ευρώ (60.000,00 €) 
μη συμπεριλαμβανομένου του Φ.Π.Α. έως το ποσό των 
οκτακόσιων χιλιάδων ευρώ (800.000,00 €) για κάθε πε¬ 
ρίπτωση. 

10. Κατάρτιση ενιαίου προγράμματος προμηθειών κα¬ 
θώς και προτάσεις προς το Υπουργείο Οικονομίας και 
Ανάπτυξης/Γενική Γραμματεία Εμπορίου και Προστασίας 
Καταναλωτή για χορήγηση εξουσιοδότησης για πραγμα¬ 
τοποίηση προμηθειών. 

11. Διαβιβαστικά, καταστάσεις εκκαθάρισης και χρη¬ 
ματικά εντάλματα πληρωμών προς τα αρμόδια όργανα 
και υπηρεσίες, που αφορούν σε τακτοποίηση δαπανών 
καθώς και σε πάσης φύσεως αμοιβές προσωπικού από 
το ποσό των εξήντα χιλιάδων και ενός λεπτού του ευρώ 
(60.000,01 €) έως το ποσό των οκτακόσιων χιλιάδων 
ευρώ (800.000,00 €) για κάθε περίπτωση. 

12. Αποφάσεις ορισμού υπολόγων χρηματικών ενταλ¬ 
μάτων προπληρωμής καθώς και αποφάσεις ορισμού 
υπολόγων έργων προγράμματος Δημοσίων Επενδύσεων. 

13. Εντολές προς τους υπολόγους για την καταβολή 
δαπανών από τα χρηματικά εντάλματα προπληρωμής 
που έχουν εκδοθεί στο όνομά τους από το ποσό των εξή¬ 


ντα χιλιάδων και ενός λεπτού του ευρώ (60.000,01 €) έως 
το ποσό των οκτακόσιων χιλιάδων ευρώ (800.000,00 €) 
για κάθε περίπτωση. 

14. Τις αποφάσεις εξαιρετικής ή απευθείας ανάθεσης 
με διαπραγμάτευση και συμβάσεις, καθώς και κάθε 
σχετικό έγγραφο ή απόφαση, για τις περιπτώσεις που 
η σχετική δαπάνη υπερβαίνει το ποσό των εξήντα χι¬ 
λιάδων και ενός λεπτού του ευρώ (60.000,01 €) έως το 
ποσό των οκτακόσιων χιλιάδων ευρώ (800.000,00 €) για 
κάθε περίπτωση. 

15. Τα αιτήματα και τις εντολές κατανομής χρηματο¬ 
δοτήσεων στις Σ.Α.Ε. του Π.Δ.Ε., από το ποσό των εξήντα 
χιλιάδων και ενός λεπτού του ευρώ (60.000,01 €) έως το 
ποσό των οκτακόσιων χιλιάδων ευρώ (800.000,00 €) για 
κάθε περίπτωση. 

16. Πράξεις συμψηφισμού ή καταλογισμού από το 
ποσό των εξήντα χιλιάδων και ενός λεπτού του ευρώ 
(60.000,01) έως το ποσό των οκτακόσιων χιλιάδων ευρώ 
(800.000,00 €) για κάθε περίπτωση. 

17. Θέματα στέγασης των υπηρεσιών για αγορά ή μί¬ 
σθωση ακινήτων μέχρι 500 μ 2 από το ποσό των εξήντα 
χιλιάδων και ενός λεπτού του ευρώ (60.000,01) έως το 
ποσό των οκτακόσιων χιλιάδων ευρώ (800.000,00 €). 

18. Αποφάσεις ορισμού υπόλογων διαχειριστών (πά¬ 
γιας προκαταβολής, χάρτου, υλικών κ.λπ.). 

19. Πράξεις συμψηφισμού ή καταλογισμού, από το 
ποσό των εξήντα χιλιάδων και ενός λεπτού του ευρώ 
(60.000,01) και πάνω για κάθε περίπτωση. 

Γ. Λοιπά Θέματα 

1. Έγκριση αιτημάτων εκτύπωσης, μορφοποίησης 
κάθε είδους εντύπων δημοσίων υπηρεσιών και φορέων 
του ευρύτερου δημόσιου τομέα, κόστους δέκα χιλιάδων 
και ενός λεπτού του ευρώ (10.001 €) και άνω. 

2. Έγκριση χορήγησης ή μη αντιγράφων εγγράφων 
από το τηρούμενο αρχείο σύμφωνα με τις διατάξεις 
του άρθρου 5 του ν. 2690/1999 (ΦΕΚ 45/Α/1999) και 
των άρθρων 4 και 5 του ν. 3448/2006 (ΦΕΚ 57/Α/2006) 
όπως κάθε φορά ισχύουν, συμπεριλαμβανομένης και 
της έγκρισης γνωστοποίησης διοικητικών εγγράφων, 
σύμφωνα με τις κείμενες διατάξεις, τα οποία περιέχουν 
απλά προσωπικά δεδομένα ή έχουν χαρακτηρισθεί ως 
εμπιστευτικά. 

3. Αποφάσεις, εγκύκλιοι, κανονισμοί λειτουργίας και 
έγγραφα που αναφέρονται σε θέματα αρμοδιότητας του 
Εθνικού Τυπογραφείου. 

4. Απαντήσεις σε αιτήσεις πολιτών, ιδίως όταν αφορούν 
σε θέματα που άπτονται της αρμοδιότητας περισσότε¬ 
ρων της μιας Διευθύνσεων του Εθνικού Τυπογραφείου. 

5. Απαντήσεις σε αιτήματα επανεξέτασης ή αναφορές 
παραπόνων ή καταγγελίες πολιτών κατά πράξεων ή πα¬ 
ραλήψεων υπηρεσιακών οργάνων. 

6. Απαντήσεις σε ερωτήματα δημοσίων υπηρεσιών 
και φορέων του ευρύτερου δημόσιου τομέα και αλλη¬ 
λογραφία για μείζονα υπηρεσιακά θέματα, για τα οποία 
δεν υπάρχουν νομολογιακές λύσεις ή δεν είναι δεδομένη 
η πρακτική των υπηρεσιών του Εθνικού Τυπογραφείου. 

7. Έγκριση χορήγησης αντιγράφων σε ψηφιακή μορφή 
εργασιών που έχουν εκτυπωθεί ή μορφοποιηθεί από το 
Εθνικό Τ υπογραφείο. 

8. Έγγραφα που απευθύνονται στα δικαστήρια με τις 
απόψεις της διοίκησης και αναφέρονται σε ένδικα μέσα 
που έχουν ασκηθεί κατά πράξεων ή παραλείψεών της. 

9. Εκθέσεις απόψεων της διοίκησης, ενώπιον του Σώ¬ 
ματος Επιθεωρητών Ελεγκτών Δημόσιας Διοίκησης, του 
Συνηγόρου του Πολίτη, του Γενικού Επιθεωρητή Δημόσι¬ 
ας Διοίκησης, καθώς και πάσης φύσεως αρμόδιων ελε¬ 
γκτικών οργάνων και ανεξάρτητων διοικητικών αρχών. 

10. Οργάνωση εκθέσεων, διαλέξεων εκπαιδευτικού 
χαρακτήρα και λοιπών πολιτιστικών εκδηλώσεων. 

11. Οδηγίες, εγκύκλιοι ή αποφάσεις που αφορούν στην 
εύρυθμη λειτουργία του Εθνικού Τυπογραφείου. 

12. Έγκριση εκτύπωσης μορφοποίησης εντύπων που 
αφορούν το Εθνικό Τυπογραφείο. 

13. Άρση φραγής τηλεφωνικών συνδέσεων εσωτερι¬ 
κού και διεθνούς δικτύου. 

14. Ερωτήματα σε δημόσιες υπηρεσίες και φορείςτου 
δημοσίου και ιδιωτικού τομέα. 

Άρθρο 2 

Μεταβιβάζουμε στους Προϊσταμένους των Διευθύν¬ 
σεων του Εθνικού Τυπογραφείου το δικαίωμα να υπο¬ 
γράφουν «Με εντολή Υπουργού»: 

1. Εγκυκλίους που αναφέρονται σε θέματα αρμοδι¬ 
ότητας της Διεύθυνσης εφόσον έχουν επιλυθεί ή διευ¬ 
κρινιστεί ή υπάρχει σχετική νομολογία ή γνωμοδότηση 
του Νομικού Συμβουλίου του Κράτους που έχει γίνει 
αποδεκτή από τον οικείο υπουργό ή το αρμόδιο όργανο. 

2. Απαντήσεις σε ερωτήματα δημοσίων υπηρεσιών ή 
φορέων του ευρύτερου δημόσιου τομέα και αλληλογρα¬ 
φία για τρέχοντα υπηρεσιακά θέματα, αρμοδιότητας σε 
κάθε περίπτωση της Διεύθυνσης, για τα οποία υπάρχουν 
νομολογιακές λύσεις ή είναι δεδομένη η πρακτική των 
υπηρεσιών του Εθνικού Τυπογραφείου. 

3. Απαντήσεις σε αιτήσεις, υπομνήματα, προτάσεις 
πολιτών σε θέματα που άπτονται της αρμοδιότητας της 
Διεύθυνσης. 

4. Έγκριση χορήγησης ή μη αντιγράφων εγγράφων 
από το τηρούμενο στη Διεύθυνση αρχείο σύμφω¬ 
να με τις διατάξεις του άρθρου 5 του ν. 2690/1999 
(ΦΕΚ 45/Α/1999) και των άρθρων 4 και 5 του ν. 3448/2006 
(ΦΕΚ 57/Α/2006) όπως κάθε φορά ισχύουν, καθώς και 
έγκριση χορήγησης αντιγράφων των εγγράφων αυτών, 
συμπεριλαμβανομένης και της έγκρισης γνωστοποίησης 
διοικητικών εγγράφων, σύμφωνα με τις κείμενες διατά¬ 
ξεις, τα οποία περιέχουν απλά προσωπικά δεδομένα ή 
έχουν χαρακτηρισθεί ως εμπιστευτικά. 

5. Πράξεις για τη θέση εγγράφων στο Αρχείο της 
Διεύθυνσης για θέματα αρμοδιότητας περισσοτέρων 
τμημάτων. 

6. Αποφάσεις μετακίνησης υπαλλήλων, με οποιαδήπο¬ 
τε σχέση εργασίας μέσα στην ίδια Διεύθυνση. 

7. Οδηγίες για την εύρυθμη λειτουργία της Διεύθυνσης. 

Άρθρο 3 

Ειδικότερα, μεταβιβάζουμε το δικαίωμα να υπογρά¬ 
φουν «Με εντολή Υπουργού», στους παρακάτω Προ¬ 
ϊσταμένους Διευθύνσεων του Εθνικού Τυπογραφείου, 
ως εξής: 

Α. Ο Προϊστάμενος της Διεύθυνσης Δ' Ανθρώπινου 
Δυναμικού: 


1. Ερωτήματα προς το Υπηρεσιακό Συμβούλιο για θέ¬ 
ματα υπηρεσιακής κατάστασης όλων των υπαλλήλων 
με οποιαδήποτε σχέση εργασίας πλην όσων αφορούν 
επιλογές προϊσταμένων. 

2. Πράξεις προαγωγής όλων των υπαλλήλων στους 
ενιαίους βαθμούς. 

3. Πράξεις λύσης της υπαλληλικής σχέσης των μονίμων 
υπαλλήλων. 

4. Πράξεις λύσηςτης σύμβασης εργασίας του προσω¬ 
πικού με σχέση εργασίας ιδιωτικού δικαίου. 

5. Έγγραφα προς το Γενικό Λογιστήριο του Κράτους 
για αυξομείωση και εγγραφή προβλέψεων θέσεων προ¬ 
σωπικού. 

6. Έγκριση χορήγησης κανονικών αδειών στους υπαλ¬ 
λήλους με οποιαδήποτε σχέση εργασίας, πλην των Προ¬ 
ϊσταμένων Δ/νσεων. 

7. Βεβαίωση πραγματοποίησης υπερωριακής απασχό¬ 
λησης του προσωπικού. 

8. Έγγραφα σχετικά με την φύλαξη και την ασφάλεια 
των κτιριακών εγκαταστάσεων. 

9. Έγγραφα σχετικά με τον καθαρισμό και εν γένει 
ευπρεπισμό των εργασιακών και κοινόχρηστων χώρων 
της υπηρεσίας. 

10. Όλα τα έγγραφα σχετικά με την Πολιτική Σχεδίαση 
Έκτακτης Ανάγκης (ΠΣΕΑ) που αφορούν το Εθνικό Τυπο¬ 
γραφείο στο πλαίσιο συνεργασίας με το αρμόδιο τμήμα 
ΠΣΕΑ του Υπουργείου Διοικητικής Ανασυγκρότησης. 

Β. Ο Προϊστάμενος της Διεύθυνσης Ε' Διαχείρισης: 

1. Αποφάσεις εγγραφής ή αύξησης πιστώσεων με ισό¬ 
ποση μείωση άλλων πιστώσεων του αυτού ειδικού φο¬ 
ρέα και υποκατηγορίας από το ποσό των είκοσι χιλιάδων 
και ενός λεπτού του ευρώ (20.000,01 €) έως το ποσό των 
εξήντα χιλιάδων ευρώ (60.000,00 €) για κάθε περίπτωση. 

2. Αποφάσεις για μεταφορά πιστώσεων εντός των 
μειζόνων κατηγοριών του αυτού ειδικού Φορέα από 
το ποσό των είκοσι χιλιάδων και ενός λεπτού του ευρώ 
(20.000,01 €) έως το ποσό των εξήντα χιλιάδων ευρώ 
(60.000,00 €) για κάθε περίπτωση. 

3. Αποφάσεις για μεταφορά πιστώσεων σε άλλους φο¬ 
ρείς για την κάλυψη δαπανών που πραγματοποιούνται 
για λογαριασμό του ίδιου φορέα από το ποσό των είκοσι 
χιλιάδων και ενός λεπτού του ευρώ (20.000,01 €) έως το 
ποσό των εξήντα χιλιάδων ευρώ (60.000,00 €) για κάθε 
περίπτωση. 

4. Αιτήματα και αποφάσεις αναλήψεων πιστώσεων σε 
βάρος του τακτικού προϋπολογισμού του αυτού ειδικού 
φορέα, από το ποσό των είκοσι χιλιάδων και ενός λεπτού 
του ευρώ (20.000,01 €) έως το ποσό των εξήντα χιλιάδων 
ευρώ (60.000,00 €) για κάθε περίπτωση. 

5. Αποφάσεις ανατροπής ανάληψης υποχρεώσεων που 
δεν έχουν εκτελεστεί εν όλω ή εν μέρει για οποιοδήποτε 
λόγο στο τέλος του οικείου οικονομικού έτους ανεξαρ¬ 
τήτως ποσού, για κάθε περίπτωση. 

6. Προτάσεις προς το Γενικό Λογιστήριο του Κράτους 
(Γ.Λ.Κ.) για μεταφορά πιστώσεων μεταξύ μειζόνων κα¬ 
τηγοριών του αυτού ειδικού φορέα από το ποσό των 
είκοσι χιλιάδων και ενός λεπτού του ευρώ (20.000,01 €) 
έως το ποσό των εξήντα χιλιάδων ευρώ (60.000,00 €) για 
κάθε περίπτωση. 

7. Προτάσεις προς το Γενικό Λογιστήριο του Κράτους 
(Γ.Λ.Κ.) για διάθεση πιστώσεων από τις πιστώσεις του 
Γ.Λ.Κ. από το ποσό των είκοσι χιλιάδων και ενός λεπτού 
του ευρώ (20.000,01 €) έως το ποσό των εξήντα χιλιάδων 
ευρώ (60.000,00 €) για κάθε περίπτωση. 

8. Αποφάσεις και εντολές που αφορούν δαπάνες, 
εγκρίσεις, προκηρύξεις δημοσίων διαγωνισμών απο¬ 
φάσεις κατακύρωσης αποτελεσμάτων διαγωνισμών και 
συμβάσεις καθώς και κάθε σχετικό με το θέμα έγγραφο 
ή απόφαση στις περιπτώσεις που η σχετική δαπάνη είναι 
από το ποσό των είκοσι χιλιάδων και ενός λεπτού του 
ευρώ (20.000,01 €) έως το ποσό των εξήντα χιλιάδων 
ευρώ (60.000,00 €) μη συμπεριλαμβανομένου του Φ.Π.Α. 
για κάθε περίπτωση. 

9. Διαβιβαστικά, καταστάσεις εκκαθάρισης και χρη¬ 
ματικά εντάλματα πληρωμών προς τα αρμόδια όργανα 
και υπηρεσίες, που αφορούν σε τακτοποίηση δαπανών 
καθώς και σε πάσης φύσεως αμοιβές προσωπικού από 
το ποσό των είκοσι χιλιάδων και ενός λεπτού του ευρώ 
(20.000,01 €) έως το ποσό των εξήντα χιλιάδων ευρώ 
(60.000,00 €) για κάθε περίπτωση. 

10. Εντολές προς τους υπολόγους για την καταβολή 
δαπανών από τα χρηματικά εντάλματα προπληρωμής 
που έχουν εκδοθεί στο όνομά τους από το ποσό των 
είκοσι χιλιάδων και ενός λεπτού του ευρώ (20.000,01 €) 
έως το ποσό των εξήντα χιλιάδων ευρώ (60.000,00 €) για 
κάθε περίπτωση. 

11. Τις αποφάσεις εξαιρετικής ή απευθείας ανάθεσης 
με διαπραγμάτευση και συμβάσεις, καθώς και κάθε 
σχετικό έγγραφο ή απόφαση, από το ποσό των είκοσι 
χιλιάδων και ενός λεπτού του ευρώ (20.000,01 €) έως το 
ποσό των εξήντα χιλιάδων ευρώ (60.000,00 €) για κάθε 
περίπτωση. 

12. Τα αιτήματα και τις εντολές κατανομής χρηματο¬ 
δοτήσεων στις Σ.Α.Ε. του Π.Δ.Ε. από το ποσό των είκοσι 
χιλιάδων και ενός λεπτού του ευρώ (20.000,01 €) έως το 
ποσό των εξήντα χιλιάδων ευρώ (60.000,00 €) για κάθε 
περίπτωση 

13. Αποφάσεις και έγγραφα για διάθεση υλικού στην 
Δ/νση Διαχείρισης Δημόσιου Υλικού της Γενικής Γραμ¬ 
ματείας Εσόδων ή σε άλλες υπηρεσίες. 

14. Πράξεις περικοπής μισθού. 

15. Πράξεις συμψηφισμού ή καταλογισμού, έως το 
ποσό των εξήντα χιλιάδων ευρώ (60.000,00 €) για κάθε 
περίπτωση. 

Γ. Ο Προϊστάμενος της Διεύθυνσης Α' Προγραμματι¬ 
σμού Παραγωγής: 

1. Βεβαιώσεις για κάθε νόμιμη χρήση, που αφορούν 
κατάθεση στο Εθνικό Τυπογραφείο για δημοσίευση 
οποιοσδήποτε δημοσιεύματος. 

2. Αποφάσεις προσδιορισμού του αριθμού των εκτυ- 
πούμενων ΦΕΚ, κατά τεύχος, έγκρισης ανατύπωσης ΦΕΚ 
ή εκτύπωσης δημοσιεύματος σε μεγαλύτερο αριθμό από 
τον προκαθορισμένο. 

3. Φωτοαντίγραφα των κατά το άρθρο 13 παρ. 2 του 
ν. 3469/2006 εγκεκριμένων και θεωρημένων από τον 
Γενικό Γραμματέα της Κυβέρνησης δοκιμίων της Εφη¬ 
μερίδας της Κυβερνήσεως. 


4. Αποφάσεις για έγκριση χορήγησης χάρτου στις Δι¬ 
ευθύνσεις Εκτυπώσεων - Βιβλιοδεσίας (πρωινής και απο¬ 
γευματινής βάρδιας) για διάφορες εργασίες εκτύπωσης. 

5. Τεκμηριωμένες εισηγήσεις στον Ειδικό Γραμματέα 
σχετικά με τη δυνατότητα ή μη εκτύπωσης εργασιών 
δημοσίων υπηρεσιών ή φορέων του ευρύτερου δημό¬ 
σιου τομέα. 

6. Εγκρίσεις ή μη αιτημάτων εκτύπωσης ή και μορφο¬ 
ποίησης κάθε είδους εντύπων δημοσίων υπηρεσιών και 
φορέων του ευρύτερου δημόσιου τομέα, κόστους έως 
δέκα χιλιάδων ευρώ (10.000 €). 

7. Αλληλογραφία με δημόσιες υπηρεσίες και φορείς 
του ευρύτερου δημόσιου τομέα σχετικά με τις τεχνικές 
προδιαγραφές, το απαιτούμενο χαρτί, το χρόνο διεκπε¬ 
ραίωσης και το κόστος εκτύπωσης κάθε είδους εκτυπω- 
τικών εργασιών. 

Δ. Ο Προϊστάμενος της Διεύθυνσης Β' Φωτοστοιχει¬ 
οθεσίας: 

Έγγραφα τεκμηριωμένα προς τη Διεύθυνση Α' Προ¬ 
γραμματισμού Παραγωγής σχετικά με τη δυνατότητα 
από τεχνικής πλευράς, κατά λόγο αρμοδιότητας, για την 
εκτύπωση ή μη εργασιών δημοσίων υπηρεσιών και φο¬ 
ρέων του δημόσιου τομέα. 

Ε. Ο Προϊστάμενος της Διεύθυνσης Γ' Εκτυπώσεων- 
Βιβλιοδεσίας: 

1. Έγγραφα τεκμηριωμένα προς τη Διεύθυνση Α' Προ¬ 
γραμματισμού Παραγωγής σχετικά με τη δυνατότητα 
από τεχνικής πλευράς, κατά λόγο αρμοδιότητας, για την 
εκτύπωση ή μη εργασιών δημοσίων υπηρεσιών και φο¬ 
ρέων του δημόσιου τομέα. 

2. Έγγραφα με τα οποία ανακοινώνονται στη Διεύθυν¬ 
ση ΣΤ'Τεχνικής Υποστήριξης, βλάβες στα μηχανήματα 
της αρμοδιότητας του, η ανάγκη συντήρησης τους και 
ανταλλακτικών, βελτίωσης της ασφαλούς, αποδοτικής 
και αποτελεσματικής λειτουργίας τους κ.λπ. 

ΣΤ. Ο Προϊστάμενος της Διεύθυνσης ΣΤ'Τεχνικής Υπο¬ 
στήριξης: 

1. Έγγραφα σχετικά, ιδίως, με την εγκατάσταση, συ¬ 
ντήρηση, επισκευή, διατήρηση σε συνεχή λειτουργική 
ετοιμότητα, καθώς και σχετικά με προτάσεις για τη βελ¬ 
τίωση της τεχνολογίας της ασφαλούς λειτουργίας και 
λειτουργικότητας των πάσης φύσεως μηχανημάτων, 
καθώς και των μηχανολογικών, ηλεκτρολογικών, ηλε¬ 
κτρονικών, υδραυλικών, αποχετευτικών και κτιριακών 
εγκαταστάσεων του Εθνικού Τυπογραφείου. 

2. Έγγραφα σχετικά με μελέτες, προτάσεις και υλικές 
ενέργειες για τη δημιουργία και εξασφάλιση συνθηκών 
υγιεινής και ασφάλειας στους εργασιακούς χώρους. 

3. Αποφάσεις για έγκριση εγκατάστασης τηλεφωνικών 
συνδέσεων με διατάξεις φραγής. 

Ζ. Ο Προϊστάμενος της Διεύθυνσης Η' Προώθησης 
Εκδόσεων: 

1. Εισήγηση για έγκριση χορήγησης Φύλλων Εφημε¬ 
ρίδας της Κυβερνήσεως στις δημόσιες υπηρεσίες από 
την Υπουργό Διοικητικής Ανασυγκρότησης καθώς και 
εισήγηση για την έκπτωση 50% στους δικαιούχους 
όπως αυτοί ορίζονται στο άρθρο 18, παράγραφο 8 του 
ν. 3469/2006. 

2. Αλληλογραφία για τη διερεύνηση των εκτυπωτικών 
αναγκών του Δημοσίου και του Ευρύτερου Δημόσιου 
Τομέα (Ν.Π.Δ.Δ., Ο.Τ.Α. κ.λπ.) για πόσης φύσεως τυπο¬ 
γραφικές εργασίες και προώθηση της σχετικής αλλη¬ 
λογραφίας. 

Άρθρο 4 

Μεταβιβάζουμε στους ΠροϊσταμένουςτωνΤμημάτων 
των Διευθύνσεων του Εθνικού Τυπογραφείου, το δικαί¬ 
ωμα να υπογράφουν «Με εντολή Υπουργού», ως εξής: 

1. Απαντήσεις σε ερωτήματα φορέων για θέματα: 

α) που έχει ήδη λάβει θέση η υπηρεσία, 

β) που έχει προηγηθεί σχετική εγκύκλιος της οικείας 
υπηρεσιακής μονάδας, 

γ) που είναι παγιωμένη η θέση της υπηρεσίας με σειρά 
προηγούμενων απαντήσεων και 

δ) που είναι λυμένα με πάγια νομολογία, πλην των πε¬ 
ριπτώσεων για τις οποίες εξουσιοδοτούνται ειδικά με 
την απόφαση αυτή άλλα υπηρεσιακά όργανα. 

Σε όλες τις πιο πάνω περιπτώσεις θα υπάρχει απα¬ 
ραίτητα επισημειωματική τεκμηρίωση της ενέργειας 
(π.χ. αναφορά σε συγκεκριμένη νομολογία, πρακτικά 
γνωμοδότησης, εγκύκλιο ή έγγραφα προηγούμενων 
απαντήσεων κ.λπ.). 

Αν πρόκειται για θέμα που μπορεί να έχει γενικότερες 
επιπτώσεις ή ενδείκνυται νομοθετική ή άλλη ρύθμιση, 
το σχετικό έγγραφο τίθεται υπόψη για υπογραφή από 
ανώτερο όργανο (Προϊστάμενο Διεύθυνσης ή Ειδικό 
Γραμματέα) ανάλογα με τη σοβαρότητα. 

2. Προπαρασκευαστικά, υπομνηστικά και διαβιβαστι¬ 
κά έγγραφα καθώς και εκείνα με τα οποία ζητούνται ή 
παρέχονται πληροφορίες ή ανακοινώνονται ή κοινοποι¬ 
ούνται αποφάσεις μας ή και άλλων οργάνων. 

3. Διαδικαστικού περιεχομένου έγγραφα πλην των πε¬ 
ριπτώσεων για τις οποίες ειδικά εξουσιοδοτούνται με την 
απόφαση αυτή άλλα υπηρεσιακά όργανα. 

4. Βεβαιώσεις και πιστοποιητικά για κάθε νόμιμη χρή¬ 
ση σε θέματα που, σύμφωνα με το νόμο, είναι δυνατό να 
βεβαιωθούν από στοιχεία που τηρούνται στην Υπηρεσία 
εκτός από τις περιπτώσεις για τις οποίες ειδικά εξου¬ 
σιοδοτούνται με την απόφαση αυτή άλλα υπηρεσιακά 
όργανα. 

5. Περιλήψεις αποφάσεων και πράξεων που δημοσιεύ¬ 
ονται στην Εφημερίδα της Κυβερνήσεως και στον ημερή¬ 
σιο Τύπο, καθώς και την προώθηση δημοσίευσης στην 
Εφημερίδα της Κυβερνήσεως προεδρικών διαταγμάτων 
και λοιπών πράξεων. 

6. Πράξεις με τις οποίες τίθενται έγγραφα στο αρχείο 
του Τμήματος. 

Άρθρο 5 

Ειδικότερα, πέραν των αναφερομένων στο άρθρο 4 
της απόφασης μεταβιβάζουμε το δικαίωμα να υπογρά¬ 
φουν «Με εντολή Υπουργού» κατά λόγο αρμοδιότητας, 
οι παρακάτω Προϊστάμενοι Τμημάτων του Εθνικού Τυ¬ 
πογραφείου ως εξής: 

Α. Ο Προϊστάμενος του Τμήματος Δ1 Κατάστασης 
Προσωπικού της Διεύθυνσης Δ' Ανθρώπινου Δυναμικού: 

1. Πράξεις και έγγραφα (π.χ. ανακοινώσεις, περιλήψεις 


κ.λπ.) συναφείς με πράξεις διορισμού και πρόσληψης, 
απόσπασης, μετάταξης και τοποθέτησης του κάθε φύσης 
και σχέσης εργασίας προσωπικού. 

2. Αποφάσεις αλλαγής κλιμακίου όλων των υπαλλήλων 
σύμφωνα με το ισχύον θεσμικό πλαίσιο. 

3. Διαπιστωτικές πράξεις και διαδικαστικές ενέργειες 
απόλυσης λόγω 35ετίας ή ορίου ηλικίας ή θανάτου ή έκ¬ 
πτωσης όλων των μονίμων υπαλλήλων και διαπιστωτικές 
πράξεις λύσης εργασιακής σχέσης λόγω ορίου ηλικίας 
προσωπικού ιδιωτικού δικαίου. 

4. Απαντήσεις σε αιτήματα υπαλλήλων σχετικά με την 
υπηρεσιακή τους κατάσταση. 

5. Βεβαιωτικές καταστάσεις ανελλιπούς εργασίας του 
πάσης φύσεως προσωπικού του ΕθνικούΤυπογραφείου. 

6. Πιστοποιητικά ή βεβαιώσεις για την υπηρεσιακή 
ή μισθολογική κατάσταση των υπαλλήλων και γενικά 
πιστοποιητικά και βεβαιώσεις για θέματα που είναι δυ¬ 
νατόν να βεβαιωθούν από στοιχεία που τηρούνται στην 
υπηρεσία. 

7. Πράξεις μονιμοποίησης υπαλλήλων και ένταξης 
υπαλλήλων. 

8. Πράξεις που αναφέρονται στη μισθολογική κατά¬ 
σταση και εξέλιξη του προσωπικού με σχέση εργασίας 
ιδιωτικού δικαίου. 

9. Έγγραφα κοινοποίησης καταστάσεων του άρθρου 
88 ν. 3528/2007. 

10. Χορήγηση κανονικών αδειών, αποφάσεις αδειών 
άνευ αποδοχών πλην των Προϊσταμένων Τμημάτων και 
Διευθύνσεων, αδειών κύησης ή λοχείας, μητρότητας, 
ανατροφής στους υπαλλήλους με οποιαδήποτε σχέση 
εργασίας. 

11. Αποφάσεις χορήγησης αναρρωτικών αδειών σε 
όλους τους υπαλλήλους, τα έγγραφα παραπομπής των 
υπαλλήλων για υγειονομική εξέταση καθώς και τις απο¬ 
φάσεις δικαιολόγησης της αποχής από τα υπηρεσιακά 
καθήκοντα για λόγους ασθένειας με αποδοχές ή χωρίς 
αποδοχές των υπαλλήλων με σχέση εργασίας ιδιωτικού 
δικαίου. 

12. Θεωρήσεις των βιβλιαρίων νοσηλείας των υπαλ¬ 
λήλων και των μελών των οικογενειών τους καθώς και 
κάθε σχετικό με αυτά έγγραφο. 

13. Προπαρασκευαστικά, υπομνηστικά και γενικότερα 
όλα τα διαδικαστικά έγγραφα οιουδήποτε περιεχομένου, 
περιλαμβανομένων και εκείνων με τα οποία ζητούνται 
ή παρέχονται πληροφορίες ή ανακοινώνονται πράξεις 
της Διοίκησης. 

Β. Ο Προϊστάμενος του Τμήματος Δ4 Γραμματείας της 
Διεύθυνσης Δ' Ανθρώπινου Δυναμικού: 

1. Επικύρωση αντιγράφων των εισερχομένων και εξερ- 
χόμενων εγγράφων διαβαθμισμένης και αδιαβάθμητης 
αλληλογραφίας. 

2. Έγγραφα που είναι απαραίτητα για τη διακίνηση 
και διεκπεραίωση της αλληλογραφίας της υπηρεσίας. 

3. Θεώρηση του γνήσιου της υπογραφής. 

4. Επικυρώσεις αντιγράφων εγγράφων και φωτοαντι¬ 
γράφων ιδιωτικών εγγράφων ή εγγράφων που έχουν 
εκδοθεί από αλλοδαπές αρχές, από ακριβή αντίγραφα 
αυτών, εφόσον έχουν επικυρωθεί από δικηγόρο, καθώς 

και τις επικυρώσεις αντιγράφων ελληνικών διοικητικών 
εγγράφων από το πρωτότυπο ή το ακριβές αντίγραφο 
της εκδούσας Αρχής. 

5. Έγγραφα και εντολές για κάθε θέμα σχετικό με την 
κίνηση, χρήση, οδήγηση των αυτοκινήτων που ανήκουν 
στη δύναμη του Εθνικού Τυπογραφείου. 

6. Έκδοση δελτίων κίνησης των αυτοκινήτων του Εθνι¬ 
κού Τυπογραφείου. 

Γ. Ο ΠροϊστάμενοςτουΤμήματος Ε1 Προμηθειών-Προ- 
ύπολογισμού της Διεύθυνσης Διαχείρισης: 

1. Αποφάσεις εγγραφής ή αύξησης πιστώσεων με 
ισόποση μείωση άλλων πιστώσεων του αυτού ειδικού 
φορέα και υποκατηγορίας μέχρι του ποσού των είκοσι 
χιλιάδων ευρώ (20.000,00 €), για κάθε περίπτωση. 

2. Αποφάσεις για μεταφορά πιστώσεων εντός των 
μειζόνων κατηγοριών του αυτού ειδικού Φορέα μέχρι 
του ποσού των είκοσι χιλιάδων ευρώ (20.000,00 €), για 
κάθε περίπτωση. 

3. Αποφάσεις για μεταφορά πιστώσεων σε άλλους φο¬ 
ρείς για την κάλυψη δαπανών που πραγματοποιούνται 
για λογαριασμό του ίδιου φορέα μέχρι του ποσού των 
είκοσι χιλιάδων ευρώ (20.000,00 €), για κάθε περίπτωση. 

4. Αιτήματα και αποφάσεις αναλήψεων πιστώσεων σε 
βάρος του τακτικού προϋπολογισμού του αυτού ειδι¬ 
κού φορέα μέχρι του ποσού των είκοσι χιλιάδων ευρώ 
(20.000,00 €), για κάθε περίπτωση. 

5. Προτάσεις προς το Γενικό Λογιστήριο του Κράτους 
(Γ.Λ.Κ.) για μεταφορά πιστώσεων μεταξύ μειζόνων κατη¬ 
γοριών του αυτού ειδικού φορέα μέχρι του ποσού των 
είκοσι χιλιάδων ευρώ (20.000,00 €), για κάθε περίπτωση. 

6. Προτάσεις προς το Γενικό Λογιστήριο του Κρά¬ 
τους (Γ.Λ.Κ.) για διάθεση πιστώσεων από τις πιστώσεις 
του Γ.Λ.Κ. μέχρι του ποσού των είκοσι χιλιάδων ευρώ 
(20.000,00 €), για κάθε περίπτωση. 

7. Αποφάσεις και εντολές που αφορούν δαπάνες, 
εγκρίσεις, προκηρύξεις δημοσίων διαγωνισμών απο¬ 
φάσεις κατακύρωσης αποτελεσμάτων διαγωνισμών και 
συμβάσεις καθώς και κάθε σχετικό με το θέμα έγγραφο 
ή απόφαση στις περιπτώσεις που η σχετική δαπάνη είναι 
μέχρι του ποσού των είκοσι χιλιάδων ευρώ (20.000,00 €), 
για κάθε περίπτωση. 

8. Διαβιβαστικά και χρηματικά εντάλματα πληρωμών 
προς τα αρμόδια όργανα και υπηρεσίες, που αφορούν 
σε τακτοποίηση δαπανών μέχρι του ποσού των είκοσι 
χιλιάδων ευρώ (20.000,00 €), για κάθε περίπτωση. 

9. Εντολές προς τους υπολόγους για την καταβολή 
δαπανών αρμοδιότητας του τμήματος από τα χρημα¬ 
τικά εντάλματα προπληρωμής που έχουν εκδοθεί στο 
όνομα τους, μέχρι του ποσού των είκοσι χιλιάδων ευρώ 
(20.000,00 €), για κάθε περίπτωση. 

10. Εντολές προς την Τράπεζα της Ελλάδος για την 
έκδοση επιταγών ή εντολών σε συνάλλαγμα. 

11. Εξουσιοδοτήσεις προς τις κατά περίπτωση αρμό¬ 
διες Δ.Ο.Υ. για την εξόφληση ή είσπραξη χρηματικών 
ενταλμάτων. 

12. Εξουσιοδοτήσεις προςτοΤαμείο Παρακαταθηκών 
και Δανείων για την εξόφληση ή είσπραξη χρηματικών 
ενταλμάτων που έχουν εκδοθεί και εξοφλούνται μέσω 
τουΤαμείου Παρακαταθηκών και Δανείων. 


13. Τις αποφάσεις εξαιρετικής ή απευθείας ανάθεσης 
με διαπραγμάτευση και συμβάσεις, καθώς και κάθε σχε¬ 
τικό έγγραφο ή απόφαση, μέχρι του ποσού των είκοσι 
χιλιάδων ευρώ (20.000,00 €), για κάθε περίπτωση. 

14. Τα αιτήματα και τις εντολές κατανομής χρηματοδο¬ 
τήσεων στις Σ.Α.Ε. του Π.Δ.Ε.πλην των περιπτώσεων που 
η αρμοδιότητα ασκείται από την Υπουργό Διοικητικής 
Ανασυγκρότησης, σύμφωνα με το π.δ. 125/2016 «Διο¬ 
ρισμός Υπουργών, Αναπληρωτών Υπουργών και Υφυ¬ 
πουργών» (ΦΕΚ210/Α/5-11-2016) μέχρι του ποσού των 
είκοσι χιλιάδων ευρώ (20.000,00 €), για κάθε περίπτωση. 

15. Διαβιβαστικά έγγραφα προς την επιτροπή διε¬ 
νέργειας διαγωνισμών για την αξιολόγηση προσφορών 
απευθείας ανάθεσης. 

16. Εγκρίσεις δαπανών παγίας προκαταβολής. 

17. Έγγραφα προβλέψεων δαπανών, 

18. Έγγραφα καταχώρισης αγγελιών στην Εφημερίδα 
της Κυβερνήσεως και τον ημερήσιο τύπο για τους δια¬ 
γωνισμούς που κατ' εξουσιοδότηση ενεργεί το Εθνικό 
Τυπογραφείο. 

19. Αποστολή απολογιστικών κ.λπ. στοιχείων στο 
Υπουργείο Οικονομίας και Ανάπτυξης. 

Δ. Ο Προϊστάμενος του Τμή ματος Ε2 Οικονομικού της 
Διεύθυνσης Ε' Διαχείρισης: 

1. Έγγραφα με τα οποία αναζητούνται από τα ασφαλι¬ 
στικά ταμεία των υπαλλήλων κρατήσεις αποδοχών και 
εισφορές που έχουν καταβληθεί αχρεωστήτως. 

2. Βεβαιώσεις αποδοχών όλων των κατηγοριών προ¬ 
σωπικού για φορολογική ή κάθε άλλη νόμιμη χρήση. 

3. Εντολές εισφορών στο ΙΚΑ με μηχανογραφικό ή 
ηλεκτρονικό σύστημα. 

4. Καταστάσεις δαπανών, χρηματικά εντάλματα, δια¬ 
βιβαστικά και διαβιβαστικά πληρωμών καθώς και λοι¬ 
πά έγγραφα προς τα αρμόδια όργανα που αφορούν σε 
τακτοποίηση δαπανών και σε πάσης φύσεως αμοιβών 
προσωπικού έως του ποσού των είκοσι χιλιάδων ευρώ 
(20.000,00) για κάθε περίπτωση. 

5. Καταβολή των κατά τον νόμο προβλεπόμενων φο¬ 
ρολογικών στοιχειών προς τις κατά περίπτωση αρμόδιες 
υπηρεσίες. 

6. Αποστολή ερωτημάτων προς τις κατά περίπτωση 
αρμόδιες υπηρεσίες για θέματα που αφορούν σε μισθο¬ 
δοσία και ασφάλιση προσωπικού. 

7. Απάντηση σε ερωτήματα διοικούμενων και υπαλλή¬ 
λων για θέματα που αφορούν σε μισθοδοσία και ασφά¬ 
λιση προσωπικού. 

Ε. Ο Π ροϊστάμενος του Τμή ματος Ε3 Διαχείρισης Χαρ¬ 
τιού και λοιπών πρώτων υλών της Διεύθυνσης Διαχεί¬ 
ρισης: 

1. Αποφάσεις έγκρισης εξαγωγής από την αποθήκη 
χάρτου για τις υπηρεσιακές ανάγκες του Εθνικού Τυπο¬ 
γραφείου. 

2. Εντολές χορήγησης υλικών για τις ανάγκες της υπη¬ 
ρεσίας. 

ΣΤ. Οι Προϊστάμενοι των Τμημάτων Ε4 Πώλησης και 
Ε5 Αντιγράφων ΦΕΚ. 

Επικύρωση παραγόμενων φωτοαντιγράφων φύλλων 
της Εφημερίδαςτης Κυβερνήσεως, εφόσον ζητείται από 
τους ενδιαφερομένους πολίτες. 




2846 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'359/09.02.2017 


Άρθρο 6 

1. Η κατά τα προηγούμενα άρθρα μεταβίβαση αρμοδι¬ 
οτήτων και δικαιώματος υπογραφής «Με εντολή Υπουρ¬ 
γού» ασκείται παράλληλα από την Υπουργό. 

2. Η κατά τα προηγούμενα άρθρα μεταβίβαση δικαιώ¬ 
ματος υπογραφής «Με εντολή Υπουργού» στους Προϊ¬ 
σταμένους Διευθύνσεων καιΤμημάτων αυτοτελών ή μη, 
ισχύει σε περίπτωση έλλειψης, απουσίας ή κωλύματος 
τους και για τους νόμιμους αναπληρωτές τους. 


3. Από την έκδοση της παρούσας απόφασης, παύ¬ 
ει να ισχύει η υπ' αριθμ. Γ61364/30-6-2005 απόφαση 
(ΦΕΚ 1313/Β/1 -7-2015). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Φεβρουάριου 2017 
Η Υπουργός 

ΟΛΓΑ ΓΕΡΟΒΑΣΙΛΗ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: ννθΒιτιαείθΓ.ΘίΟΘί.αΓ 











